USS Pueblo (AGER-2)

USS Pueblo (AGER-2) je istraživački brod klase Banner, dio američke mornaričke obavještajne službe, koji je 23. siječnja 1968. godine napadnut i zapljenjen od strane snaga Sjeverne Koreje. Taj je događaj danas znan kao Pueblo incident ili Pueblo kriza. Zapljena američkog broda i njegova 83 člana posade, jedan od kojih je ubijen tokom napada, uslijedilo je manje od tjedan dana nakon što je predsjednik Lyndon B. Johnson održao svoj govor o stanju Unije pred američkim Kongresom te manje od tjedan dana prije početka Tet ofenzive u sklopu Vijetnamskog rata, odnosno samo tri dana nakon je 31 član sjevernokorejske 12. jedinice prešao demilitariziranu zonu i ubio 26 Južnokoreanaca u neuspješnom napadu na Plavu kuću. Zapljena Puebla te mučenje njegove posade tokom jedanaestomjesečne zatvoreničke krize postalo je divovski hladnoratovski incident koji je uvelike podigao tenzije između Zapada i Sovjetskog Saveza, odnosno NR Kine. Sjeverna Koreja je objavila kako je Pueblo namjerno ušao u njihove teritorijalne vode nekih 12 km od otoka Ryo, a dnevnik je pokazao kako je to uradio nekoliko puta. S druge strane, Sjedinjene Države tvrde kako je brod u vrijeme plovidbe bio u međunarodnim vodama te odbacuju sve sjevernokorejske dokaze kao fabrikacije. Sjeverna Koreja još uvijek drži brod u svojoj zemlji, iako je posada oslobođena, no Sjedinjene Države ga i danas smatraju aktivnim brodom svoje mornarice. Od 2013., brod je usidren na rijeci Taedong u Pjongjangu, gdje se koristi kao muzejski brod u sklopu Muzeja pobjedonosnog rata. Pueblo je danas jedini aktivni američki koji nije u posjedu Sjedinjenih Država.